stanford-oval/wikipedia huggingface dataset:
תלוליות בטש
לקריאה נוספת

יעקב קפלן, "בטש, תלוליות", בתוך: אפרים שטרן (עורך), האנציקלופדיה החדשה לחפירות ארכיאולוגיות בארץ ישראל, כרך 1, 1992, עמ' 151–152
יעקב קפלן, החפירות בתלוליות בטאשי, נחל־שורק, ארץ-ישראל: מחקרים בידיעת הארץ ועתיקותיה ה, 1958, עמ' 9–24‏, JSTOR 23612425
Avi Gopher and Ruth Eyal, "Kaplan’s Excavations at Teluliyot Batasḥi (1955)", in: Avi Gopher et al. (ed.) Jacob Kaplan’s Excavations of Protohistoric Sites, 1950s-1980s vol. I, Tel-Aviv, 2017, pp. 309–354
Moshe Sade, "Faunal Remains from Teluliyot Batashi", in: Avi Gopher et al. (ed.) Jacob Kaplan’s Excavations of Protohistoric Sites, 1950s-1980s vol. I, Tel-Aviv, 2017, pp. 355–[דרוש מקור: לברר טווח עמודים]
Ram Gophna and Yitzhak Paz, ‏Early Bronze Age Remains at Teluliyot Batashi (1955), in: Avi Gopher et al. (ed.) Jacob Kaplan’s Excavations of Protohistoric Sites, 1950s-1980s vol. II, Tel-Aviv, 2018, pp. 649–653, באתר Academia.edu
הערות שוליים

↑  תלוליות בטשי - סיכום עונה!, בעמוד הפייסבוק של חוג ידידי המכון לארכאולוגיה של האוניברסיטה העברית, 09 בספטמבר 2017; Cohen Klonymus, Haggai (16 בנובמבר 2017). The Renewed Excavation in Teluliyot Batashi — A View from the Southernmost Wadi Rabah Sites (PDF). 2017 ASOR Annual Meeting. Boston, Massachusetts. p. 100. {{cite conference}}:  (עזרה)
| --- | --- |
בקרת זהויות :  NLI: 987007407696605171
ג'ו תומאס (שחקן)

| --- | --- |

ג'ו תומאס ב-2012
 לידה:  28 באוקטובר 1983 (בן 41) צ'למספורד, הממלכה המאוחדת 
 שם לידה:  Joseph Owen Thomas 
 מדינה:  הממלכה המאוחדת 
 תקופת הפעילות:  מ-2002 
 מקום לימודים:  מכללת פמברוק  King Edward VI Grammar School, Chelmsford 
 בן או בת זוג:  Hannah Tointon (2012–?) 
 מספר צאצאים:  1 
 פרופיל ב-IMDb
 
ג'וזף תומאס (באנגלית: Joseph Thomas; נולד ב-28 באוקטובר 1983) הוא שחקן אנגלי, המוכר בעיקר מהופעתו בתפקיד סיימון קופר בסיטקום של ערוץ E4 "קרועים" ובדמות קינגסלי אוון בדרמה הקומית של ערוץ 4 "Fresh Meat".
ביוגרפיה

תומאס נולד בצ'למספורד שבמחוז אסקס. יש לו שלושה אחים צעירים ממנו. הוא למד בבית הספר "King Edward VI Grammar School" בעיר. אחר כך למד היסטוריה בפמברוק קולג' באוניברסיטת קיימברידג'. תומאס היה חבר במועדון הדרמה של האוניברסיטה "פוטלייטס" יחד עם חברו לסדרה "קרועים" סיימון בירד. בירד ותומאס שימשו כנשיא וגזבר בפוטלייטס בשנים 2005 ו-2006.ד הוא סיים את לימודי התואר בהיסטוריה בשנת 2006.
אחרי סיום הלימודים היה תומאס שותף לדירה עם בירד ועם בוגר פמברוק וחבר פוטלייס נוסף ג'וני סוויט.
ביוגרפיה > קריירה

אחרי שנכנס לתחום המשחק בפוטלייטס, הופיע תומאס עם סטודנטים עמיתים מקייברידג' בפסטיבל הפרינג' באדינבורו בהפקה של המחזה "סוף טוב הכול טוב" בבימויו של דאנקן בארט.
אחרי סיום הלימודים באוניברסיטה החל תומאס לשחק באופן מקצועי.
תומאס הופיע בצמד יחד עם סוויט במופע בשם "The Jonny and Joe Show" שהועלה בפסטיבל הפרינג' של אדינבורו.
הפריצה הגדולה של תומאס הייתה בתפקיד סיימון קופר בסדרה הקומית "קרועים", ובסרט הקולנוע שנעשה על פי הסדרה "קרועים: הסרט". יחד עם בירד ועם סוויט הם כתבו את התוכנית "Chickens", תוכנית מערכונים סאטירית על שלושה סרבני מצפון במלחמת העולם הראשונה. התוכנית הוצעה כחלק מהסדרה "Comedy Showcase". שידור הבכורה של הסדרה היה בספטמבר 2011, ואחר כך הוזמנה עונה מלאה.
בהמשך כיכב תומאס בסיטקום "Fresh Meat" בתפקיד קינגסלי אוון. הוא גילם מורה למתמטיקה בפרק הראשון בעונה השנייה של הסדרה הקומית "שלישייה". ב-2017 החל תומאס לככב בסיטקום "White Gold" יחד עם ג'יימס באקלי, שכיכב לצדו בסדרה "קרועים".
ביוגרפיה > חיים אישיים

ב-2010 החל תומאס לצאת עם השחקנית האנה טוינטון. השניים התארסו בתחילת 2017.באוקטובר 2022 הם הכריזו על לידת בתם הראשונה.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 | קרועים: הסרט | The Inbetweeners Movie | סיימון קופר |  |
| 2011 |  | A Trick of the Light | ג'ו (דיבוב) | סרט קצר |
| 2012 |  | Straw Donkey | טום | סרט קצר |
| 2014 | קרועים 2 | The Inbetweeners 2 | סיימון קופר |  |
| 2015 |  | Scottish Mussel | דני |  |
| 2016 |  | The Darkest Universe | טובי |  |
| 2018 |  | The Festival |  | בצילומים |
| 2023 | מומיות | Mummies | תות (דיבוב) |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008–2010 | קרועים | The Inbetweeners | סיימון קופר | סדרת טלוויזיה |
| 2011–2016 |  | Fresh Meat | קינגסלי | סדרת טלוויזיה |
| 2011 |  | Comedy Showcase | ג'ורג' | בפרק "Chicken" |
| 2012 | שלישייה | Threesome | מורה | בפרק "Back to School" |
| 2013 |  | Chickens | ג'ורג' | גם יוצר וכותב הסדרה |
| 2019-2017 | זהב לבן | White Gold | מרטין לבנדר | סדרת טלוויזיה (2 עונות) |
הערות שוליים

↑  Webb, Claire (9 באוקטובר 2012). "Fresh Meat: Joe Thomas – I was quite similar to Kingsley at university". Radio Times. {{cite web}}:  (עזרה)
↑  "Footlights: Alumni 2000–2009". Cambridge Footlights. אורכב מ-המקור ב-27 בדצמבר 2013. {{cite web}}:  (עזרה)
1 2  "Chickens: What the Inbetweeners did next". guardian.co.uk. 29 באוגוסט 2011. {{cite news}}:  (עזרה)
↑  "Association of Cambridge Theatre Societies". camdram.net. 2004-08-21. אורכב מ-המקור ב-2013-12-27. נבדק ב-2012-04-12.
↑  Webb, Claire (22 באוגוסט 2013). "Chickens: Inbetweeners Simon Bird and Joe Thomas on playing overgrown schoolboys – again". Radio Times. {{cite web}}:  (עזרה)
↑  Jodie, Halford. "White Gold: Inbetweeners writer honours Essex roots". BBC News.
↑  "HubMesh - Hannah Tointon and Joe Thomas to marry". נבדק ב-2015-10-23.
↑  "The Inbetweeners' Simon and Tara are engaged in real life" (באנגלית בריטית). נבדק ב-2017-01-22.
↑  Alicia Adejobi, The Inbetweeners’ Hannah Tointon and Joe Thomas welcome first child, Metro, ‏2022-10-04 (באנגלית)
| --- | --- |
בקרת זהויות :  GND: 1220639427  ISNI: 0000 0004 5097 0486  LCCN: no2015078006  MusicBrainz: b91597a8-745b-4d74-8b88-785a520f82df  VIAF: 316745344   WorldCat (עם VIAF): 316745344
קריאת הקרפדה

| --- | --- |

 מידע כללי
 מאת:  גינטר גראס 
 שפת המקור:  גרמנית
 סוגה:  רומן
 הוצאה
 תאריך הוצאה:  1992 
 
קריאת הקרפדה (בגרמנית: Unkenrufe) הוא רומן שיצא לאור בגרמניה ב-1992. הרומן נכתב על ידי הסופר הגרמני יליד דנציג, גינטר גראס. הרומן מתאר סיפור האהבה בין אלמן גרמני בשם פרופ' אלכסנדר רשקה לבין אלמנה פולנייה אלכסנדרה פיאטקובסקה. הרומן עובד לסרט משנת 2005 בבימויו של רוברט גלינסקי.
הפרופסור לתולדות האמנות יליד גדנסק, אלכסנדר רשקה, המתגורר בבוכום, חזר לעיר הולדתו ב-1989 כדי לחקור ספר. הוא פוגש את משחזר כלי הזהב, אלמנה פולנייה בשם אלכסנדרה פיאטקובסקה, שנולדה בווילנה, ומתאהב בה. בהתבסס על הביוגרפיה המשותפת שלהם על העקורים, הם העלו את הרעיון להקים אגודת בתי קברות פולנית-ליטאית-גרמנית (בית קברות של פיוס) על מנת לתת לעקורים ממדינותיהם מקום מנוחה אחרון ליצאי דאנציג (ששמה שונה לגדאנסק) בגדנסק ובווילנה.
תחילה מחפשים השניים אתר מתאים גדאנסק לבית קברות פיוס, מעין מחווה בין העם הגרמני, לעם הפולנים. ולאחר מכן מתחילים לחפש עמיתים לקמפיין שיתרמו את ההון הדרוש. תמצאו אותם אצל קבלן הבניין ויילברנד מבראונשווייג, הבנקאי הפולני מרצ'אק, חבר מועצת הכנסייה האוונגליסטית לותרנית קאראו, הכומר הפולני הקתולי בירונסקי ונציגה של ארגון עקורים גרמני, יוהנה דטלף. גם היא פוסט-קומוניסטית ילידת גדנסק, ארנה ברקופ, תוצג בדירקטוריון המפקח של החברה. ארנה ברקופ משמשת גם כקול מחוץ למסך, המושכת בחוטי העלילה עם נבואות האבדון שלה. במהלך התפתחות בית הקברות מתפתה פרופ' רשקה להשקיע מכספי הרווחים בחברת ריקשות בגדאנק המנוהלת בידי בריטי ממוצא בנגלי. כמו כן, עולים ביקורת על הגלובליזציה ורקע התקופה, נפילת הגוש הקומוניסטי, מלחמת המפרץ ועוד.. כמו כן, על-פני השטח עולות הרגישויות של יחסי פולין גרמניה, בין השאר, על - ידי העיתונות הפולנית שקוראת לפרויקט "כיבוש מחדש באמצעות גוויות". עם הזמן מחליטים גם על מגורים של זקנים שרוצים לגור במולדתם לפני המוות ונבנים בתי אבות ואף קבורה מחדש של גרמנים והדבר מוביל לשאלות של אתיקה וכלכלה שמאיימים להחריב את היוזמה לגמרי.
הרומן תורגם לעברית בידי רוני לוביאניקר ויצא בישראל בשנת 1997 בהוצאת זמורה ביתן.
הערות שוליים

↑  Grass, Günter (1992). The Call of the Toad. תורגם ע"י Manheim, Ralph. New York: Harcourt BraceJovanovich. ISBN 978-0-15-125743-0.
| --- | --- |
בקרת זהויות :  GND: 4697318-7 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
משפחת פוטוצקי

סמל האצולה של משפחת פוטוצקי
ארמון לנצוט שהיה בבעלות משפחת פוטוצקי
ארמון משפחת פוטוצקי בראדזין
משפחת פוטוצקי (בפולנית: Potocki,‏ Potoccy,‏ Potocka,‏ Patoka) היא משפחת אצולה (שְלַכְטַה) פולנית, מהגדולות והמשפיעות לאורך השנים.
מקורה של המשפחה ומקור שמה מהכפר פוטוק ויילקי (אנ') שבמחוז קרקוב שבפולין.
תיעוד על משפחה זו מופיע החל במאה ה-12. יאקוב פוטוצקי היה המגנאט הראשון במשפחה, אשר ענפיה השונים קיימים עד היום עם נציגות בארצות שונות. השם "פוטוק" הוא אמריקניזציה של שם המשפחה פוטוצקי.
בתום "המלחמה הארוכה" כנגד האימפריה העות'מאנית זכה נציג אחד מענפי המשפחה בתואר רוזן ב-1606 מידי שליטי האימפריה הרומית הקדושה ששלטו אז בדרום ומערב פולין. אחרי חלוקת פולין אימצו כל ענפי המשפחה את התואר.
בזכות נאמנותם ושירותם ליאן זמויסקי (ממשפחת זמויסקי) והמלך זיגמונד השלישי הפכה המשפחה לבעלת השפעה ומעמד גבוה. הפוטוקים מילאו תפקיד משמעותי בהיסטוריה האוקראינית כקציני צבא וכפיגורות משמעותיות בחייה הכלכליים של אוקראינה.
באותה תקופה הפכו בני המשפחה לבעלי עיירות רבות (למשל, ברודי, קריסטינופיל, נמריב, סטניסלביב, זבאראץ'), מאות כפרים ולטיפונדיה ענקית בגליציה, פודיליה ובמערב אוקראינה. משם היו אחת המשפחות העשירות והמשפיעות ביותר על קהילת הפולנים. מאחוזותיה של משפחת פוטוצקי: הכפר בוצ'אץ', החל מסוף המאה ה-17.
לפי אגדה יהודית שאין לה תיעוד היסטורי מחוץ למסורת היהודית, אחד מבני המשפחה, ולנטין פוטוצקי, התגייר ושינה את שמו ל"אברהם בן אברהם". הוא הוצא להורג בשריפה, לאחר שנתפס בעקבות הלשנה ועמד בסירובו לחזור לנצרות. יש הטוענים כי מסיבה זאת, ענף אחד בסמל האצולה של המשפחה חסר.
השם "גרף פוטוצקי" הפך גם למושג בפי יהודי פולין כשם של אדם בעל עושר רב. מקובל היה לשמוע מפי ותיקי היישוב מעולי העלייה הרביעית והחמישית, ביטויים כגון "עשיר כגרף פוטוצקי" (לגבי עשיר מופלג) או "מתנהג כגרף פוטוצקי" (לגבי אדם החי מעבר לאמצעיו הכספיים) ודומיהם, והגערה "את חושבת שאת הבת של גרף פוטוצקי?".
הערות שוליים

↑  Arkadii Zhukovsky, Potocki, INTERNET ENCYCLOPEDIA OF UKRAINE, ‏1993
↑  מותו של אברהם בן אברהם, מתוך אתר זושא
| --- | --- |
בקרת זהויות :  GND: 119024837  NKC: jx20060403072  VIAF: 5731937   WorldCat (עם VIAF): 5731937 
ערך זה הוא קצרמרבנושא היסטוריה ובנושא פולנים. אתם מוזמנים לתרום לוויקיפדיה ו.
תום בן עמוס

| --- | --- |
 סוג:  דמות בדיונית
 שם ספר:  רוני ותום
 תוכנית טלוויזיה:  רוני ותום
 הופעה ראשונה:  רוני ותום: החקירה הראשונה
 הופעה אחרונה:  רוני ותום: החקירה השישית
 מספר הופעות:  6
 יוצרים:  גיורא חמיצר
 גילום הדמות:  אמילי מדואל
 מידע
 שם אמיתי:  תום בן עמוס
 כינויים:  תומאס
 גיל:  11 (חוגגת יום הולדת 12 בספר השני)
 גזע:  בן אדם
 מין:  נקבה
 מקצוע:  בלשית
 מקום מגורים:  דרך ההדרים 2, תל אביב, ישראל
 דמויות קשורות
 משפחה:  צ'רלי בן עמוס (אב)
 חברים:  רוני גבריאלי
 אויבים:  אלכס ספקטור ירדנה אדלר חמיק חלי (נטלי בן משה)  רוי (איתי)  ליאו
 
תום בן עמוס היא דמות בדיונית של ילדה בסדרת ספרי המתח והבלשות "רוני ותום" מאת הסופר גיורא חמיצר שיחד עם חברה הטוב רוני גבריאלי הופכים לצמד הפותר תעלומות בלשיות שאפילו המשטרה לא מצליחה לפענח.
מאפיינים

תום היא ההפך הגמור מחברה לצמד: רוני מסודר למופת, והיא מבולגנת ופרועה. רוני גר בדירה רגילה, והיא גרה באוטובוס צהוב בקצה יער נטוש. לרוני יש משפחה מלאה: אמא, אבא, ואחים. תום היא בת יחידה שאמה נפטרה לפני זמן רב, ואביה בלש פרטי שנעדר הרבה מהארץ. תום ידועה בכישוריה להבריז מבית ספר, לא ממש רוצה ללמוד וידועה בעצלנותה לא לסדר שום דבר: אך מתגלה גם כמי שכלל אינה מתעצלת בלסבך את עצמה ואת רוני בחקירות מסוכנות ומשפיעות.
תום מניעה את העלילה, חושבת מחוץ לקופסה ופועלת בהתאם לצו מצפונה ולבה ולעיתים קרובות בניגוד לכללים ולמוסכמות ורוני מצטרף אליה בפענוח פשעים וחקירות בלשיות מסוכנות.
תפקיד בספרים > החקירה הראשונה

תום בתחילת הספר מתוארת כילדה פרועה ומעצבנת. כבר ברגע הראשון שהם נפגשים נוצר בינה ובין רוני עימות שבו היא מוציאה את רוני בעל השליטה העצמית משלוותו, רוני פוגע בה וגם נפגע ממנה.
בסופו של דבר היא מתחברת אל רוני ועושה איתו חקירה מטורפת ומלאה הרפתקאות. בעקבות חקירה זו הופכים השניים לצמד הבלשים המוצלח ביותר בתל אביב.
תפקיד בספרים > החקירה השנייה

בספר זה רוני ותום נכנסים לעומקים הכי מסוכנים של הסכנות עצמם. הם מסבכים את עצמם עם ירדנה אדלר וזקן תמהוני בשם גלזר, הם מסבכים את עצמם עם משפחותיהם, ועוד. בספר זה אביה של תום, צ'רלי, מגיע לביקור ראשון בישראל אחרי חקירותיו השונות במדינות אחרות ומצליח לעזור לבתו ולרוני.
תפקיד בספרים > החקירה השלישית

בספר השלישי רוני ותום נפרדים בפעם הראשונה בחייהם כצמד בלשים, אך זה לא עוצר את רוני להסתבך שוב בקיבוץ סבתו, בזמן שתום תקועה בהרפתקאות רבות משלה, ובמיוחד עם אביה. תום חוגגת בת מצווה לא-בת מצווה בספר זה. המתנה לבת מצווה נדחתה: אך זה לא עוצר אותה בפעם ה-700 בחייה להסתבך לבדה, בלי רוני.
תפקיד בספרים > החקירה הרביעית

אם בספרים הקודמים רוני ותום עשו חקירות מסוכנות ביותר: אתם לא מדמיינים ואף לא תצליחו לדמיין את הסיכון שרוני ותום לקחו לעצמם עכשיו. בין אם זה חטיפת-עין או בין אם זה דיסק חשוב: ספר זה הוא הספר הכי מסוכן בסדרה: אך מה שמרגיע זה רוני ותום, שלמרות הפחד, נכנסים למצב זוגי בפעם הראשונה.
תפקיד בספרים > החקירה החמישית

רוני ותום הפעם רשמית זוג! אך הוריו של רוני מניעים את העלילה כשמבקשים מרוני לעלות לכיתת הצטיינות במקום לחטיבה בבית ספרו הרגיל. רוני לא מסכים כי זה בלי תום, אך לבסוף מנסה ללמד את תום למבחן הגדול לקבלת הכיתה - אך תום מקבלת הצעת עבודה מדהימה בול ביום של המבחן. רוני אומר לא - תום אומרת כן. בלי שותפה - תום הולכת למרדף הכי מסוכן בחיים שלה - גם שרוני מצטרף אליה. הם מסתבכים פעם שלישית גלידה עם פושעים, אך הפעם סיפור שונה ומטורף מהספרים הקודמים בסדרה.
תפקיד בסדרת הטלוויזיה

ב-2023 סדרת הספרים עובדה לסדרת טלוויזיה שמשודרת בערוץ ניקלודיאון ב-yes. את תום מגלמת בסדרה השחקנית הצעירה אמילי מדואל. לסדרה שודרו עד כה 4 עונות המבוססות כל אחת על אחד מספרי הסדרה.
הערות שוליים

1 2  רוני ותום - החקירה הראשונה, באתר עברית, ‏2023
↑  רוני ותום - החקירה הראשונה גיורא חמיצר, באתר המתלהבת | עטרה אופק
↑  הכירו את תום! | בקרוב בערוץ ניקלודיאון, נבדק ב-2024-03-09
↑  yes |, www.yes.co.il
| רוני ותום, מאת גיורא חמיצר |
| --- | --- | --- |
| דמויות בולטות | רוני גבריאלי (דילן דרור) • תום בן עמוס (אמילי מדואל) • דמויות נוספות |  |
| כרכים | רוני ותום: החקירה הראשונה • רוני ותום: החקירה השנייה • רוני ותום: החקירה השלישית • רוני ותום: החקירה הרביעית • רוני ותום: החקירה החמישית • רוני ותום: החקירה השישית |  |
The Endless River

The Endless River (הנהר האינסופי) הוא אלבום האולפן ה-15 והאחרון של להקת הרוק המתקדם, פינק פלויד.
הפקה

האלבום הופק על ידי דייוויד גילמור, מרטין גלובר, אנדי ג'קסון ופיל מנזנרה, ויצא ברחבי העולם ב-7 בנובמבר 2014 (תאריך יציאה בבריטניה: 10 בנובמבר 2014). האלבום נמכר כדיסק יחיד, תקליט ויניל כפול ובמארז מיוחד עם הטבות לרוכשים שלא נמצא בהוצאה הסטנדרטית של האלבום.
האלבום הוא הראשון מאז מותו של קלידן הלהקה ריצ'רד רייט שנפטר ב-2008. באלבום זה נכלל ניגונו של רייט בהקלטות שלפני מותו. זהו גם האלבום השלישי שנעשה תחת הנהגתו של דייוויד גילמור, לאחר עזיבתו של המנהיג הקודם, רוג'ר ווטרס שעזב ב-1985.
The Endless River הוא גם האלבום הראשון שיצא תחת חברת פרלופון ווורנר מיוזיק גרופ, בעקבות רכישתה של EMI על ידי חברת יוניברסל מיוזיק גרופ ב-2012, הובילה למעבר לפרלופון שנרכשה על ידי וורנר מיוזיק גרופ.
האלבום שנחשב כשירת הברבור של רייט, מכיל ברובו מוזיקת אמביינט אינסטרומנטלית. החומר מבוסס על 20 שעות של חומר מוקלט שלא יצא לאור שנכתב, הוקלט והופק יחד עם רייט במהלך ההקלטות לאלבום הקודם של הלהקה, The Division Bell ב-1993 (שם האלבום נלקח מהמילים האחרונות שבשיר "High Hopes" מאותו אלבום). העבודה על האלבום הסתיימה באולפן הצף של גילמור, אסטוריה, בין 2013 ל-2014.
מידע על האלבום הודלף באינטרנט לאחר שפינק פלויד הודיעו על כך בהודעה רשמית. בקרב המעריצים נרשמה התלהבות ותגובות חיוביות לגבי האלבום, אולם חלק מהמעריצים הביעו בוז בשל היעדרותו של ווטרס מהפרויקט.
הלהקה ופרלופון קידמו את האלבום באמצעות פרסומות בטלוויזיה ושלטי חוצות כשעטיפת האלבום מוצבת בערים כמו לונדון, ניו יורק, פריז, ברלין ומילאנו.
עטיפת האלבום נעשתה על ידי אחמד אמד אלדין עם עיצוב על ידי Stylorouge. אוברי פאוואל התגייס בתור המנהל האמנותי של העטיפה.
למרות שהאלבום ברובו אינסטרומנטלי, השיר האחרון שבו "Louder than Words", הוא היחיד שמושר ונכתב על ידי גילמור עם אשתו, פולי סמסון. השיר יצא לאינטרנט כסינגל ומשודר ברדיו ברחבי העולם.
בנובמבר 2024, גילמור טען כי "אולץ" להקליט את האלבום. גילמור ציין כי במהלך הקלטות האלבום הוקלטו שעות רבות של מוזיקת אמביינט, שהייתה אמורה לצאת באלבום אינסטרומנטלי נפרד. חברת התקליטים התעקשה להוציא את הקלטות האמביינט האלה כאלבום רשמי של פינק פלויד.
רצועות

| מס' | שם | מילים | לחן | משך |
| --- | --- | --- | --- | --- |
| 1. | Things Left Unsaid  |   | דייוויד גילמור, ריצ'רד רייט | 4:26 |
| 2. | It's What We Do  |   | גילמור, רייט | 6:15 |
| 3. | Ebb and Flow  |   | גילמור, רייט | 1:52 |
| 4. | Sum  |   | גילמור, ניק מייסון, רייט | 4:50 |
| 5. | Skins  |   | גילמור, מייסון, רייט | 4:17 |
| 6. | Unsung  |   | רייט | 1:06 |
| 7. | Anisina  |   | גילמור | 3:10 |
| 8. | The Lost Art of Conversation  |   | רייט | 1:43 |
| 9. | On Noodle Street  |   | גילמור, רייט | 1:42 |
| 10. | Night Light  |   | גילמור, רייט | 1:42 |
| 11. | Allons-y (1)  |   | גילמור | 1:56 |
| 12. | Autumn '68  |   | רייט | 1:37 |
| 13. | Allons-y (2)  |   | גילמור | 1:35 |
| 14. | Talkin Hawkin'  |   | גילמור, רייט | 3:26 |
| 15. | Calling  |   | גילמור, אנתוני מור | 3:38 |
| 16. | Eyes to Pearls  |   | גילמור | 1:52 |
| 17. | Surfacing  |   | גילמור | 2:47 |
| 18. | Louder than Words  | גילמור, פולי סמסון | גילמור | 6:37 |
| משך כולל: | משך כולל: | משך כולל: | משך כולל: | 52:46 |
קרדיט > פינק פלויד

דייוויד גילמור - גיטרות, זמר, קלידים, גיטרת בס
ניק מייסון - תופים, כלי הקשה
ריצ'רד רייט - אורגן האמונד, פסנתר, קלידים, סינתסייזר
קרדיט > נגנים אורחים

גיא פראט - גיטרת בס
בוב אזרין - בס
ג'ון קארין - קלידים
דיימון אידינס - קלידים
גלעד עצמון - סקסופון (טנור), קלרינט
שנטל לברטון - ויולה
ויקטוריה לייון - כינור
הלן נש - צ'לו
הונור ווטסון - כינור
דורגה מקברום - זמרת ליווי
לואיס מארשל - זמרת ליווי
שרה בראון - זמרת ליווי
סטיבן הוקינג - דיבור
קרדיט > הפקה

דייוויד גילמור, מרטין גלובר, אנדי ג'קסון, פיל מנזרנה - מפיקים
אנדי ג'קסון ודיימון אינדיס - הנדסת קול
קרדיט > עיצוב אמנותי

אוברי פאוול - מנהל אמנותי
Stylorouge - עיצוב
אחמד אמד אלדין - עטיפת אלבום
הערות שוליים

↑  Elizabeth Aubrey, David Gilmour says he was "bullied" into making final Pink Floyd album 'The Endless River', NME, ‏2024-11-08 (באנגלית בריטית)
| פינק פלויד |
| --- | --- | --- |
| סיד בארט • דייוויד גילמור • ניק מייסון • רוג'ר ווטרס • ריצ'רד רייט | סיד בארט • דייוויד גילמור • ניק מייסון • רוג'ר ווטרס • ריצ'רד רייט |  |
| אלבומי אולפן | The Piper at the Gates of Dawn‏ (1967) • A Saucerful of Secrets‏ (1968) • More‏ (1969) • Ummagumma‏ (1969) • Atom Heart Mother‏ (1970) • Meddle‏ (1971) • Obscured by Clouds‏ (1972) • The Dark Side of the Moon‏ (1973) • Wish You Were Here‏ (1975) • Animals‏ (1977) • The Wall‏ (1979) • The Final Cut‏ (1983) • A Momentary Lapse of Reason‏ (1987) • The Division Bell ‏ (1994) • The Endless River ‏ (2014)  |  |
| אלבומי הופעה | Delicate Sound of Thunder‏ (1988) • P•U•L•S•E‏ (1994) • The Wall Live‏ (2000)  |  |
| סרטים | Live at Pompeii‏ (1972) • The Wall‏ (1982) • ‏The Final Cut‏ (1983) • Delicate Sound of Thunder‏ (1989) • Pulse‏ (1995) • סיפורם של פינק פלויד וסיד בארט‏ (2003) • The Making of The Dark Side of the Moon ‏(2003) • ‏The Story of Wish You Were Here ‏(2012)  |  |
| פסקולים | Tonite Lets All Make Love in London‏ (1968) • Zabriskie Point‏ (1970)  |  |
| אוספים | Relics‏ (1971) • A Nice Pair‏ (1973) • A Collection of Great Dance Songs‏ (1981) • Works‏ (1983) • Shine On‏ (1992) • ‏Echoes‏ (2001) The Best of Pink Floyd: A Foot in the Door ‏ (2011)  |  |
| מסעי הופעות | Pink Floyd World Tour 1968‏ (1968) •‏ The Man and The Journey Tour ‏(1969) •‏ Atom Heart Mother World Tour‏ (1970) •‏ Meddle Tour ‏(1971) •‏ Dark Side of the Moon Tour ‏(1972) •‏ Pink Floyd 1974 tours ‏(1974) •‏ Wish You Were Here Tour‏ (1975) •‏ In the Flesh ‏(1977) •‏ The Wall Tour‏ (1980) •‏ A Momentary Lapse of Reason Tour‏ (1987) •‏ The Division Bell Tour‏ (1994)  |  |
| ערכים קשורים | בוב קלוז • אלן פרסונס • רון גיסין • היפנוסיס (סטורם ת'ורג'רסון) • פינק אנדרסון ופלויד קאונסל • בוב גלדוף • אלן פארקר • 19367 Pink Floyd |  |
ראו גם דיסקוגרפיה של פינק פלויד
| --- | --- |
בקרת זהויות :  MusicBrainz release group: 38b4c840-16ce-40fa-b7c0-a354b7c87178
מילקה

ערך זה עוסק במותג שוקולד. אם התכוונתם למישור המכיל את מסלולו של כדור הארץ סביב השמש, ראו .
| --- | --- |


 נתונים כלליים
 תקופת הפעילות:  1943–הווה (כ־81 שנים) 
 מיקום המטה:  לוראך 
 
לוגו החברה Milka
פרת מילקה בפוטסדאם
מילקה (בגרמנית: Milka) הוא מותג שוקולד וחטיפים מתוקים, בבעלות תאגיד מונדליז (Mondelēz International, עד 2012 קראפט פודס).
המפעל הראשי של מילקה, ממוקם למרגלות הרי האלפים באוסטריה, בעיר בלודנץ, אליה נוהרים מדי שנה אלפי אנשים לפסטיבל מילקה, הנערך בתחילת כל חודש יולי. החברה במקור משווייץ.
היסטוריה

ב-17 בנובמבר 1825 הקים השוקולטייר השווייצרי פיליפ סושרד (1797–1884) קונדיטוריה בנשאטל, מקום שבו נמכר קינוח שוקולד בשם פין דה סה פבריק (fin de sa fabrique) ובשנה שלאחר מכן החל בייצור שוקולדים. ב-1901 השיקה חברת השוקולד סושרד את שוקולד Milka ורשמה אותו כסמל מסחרי. סושרד שיווקה מספר רב של טעמי שוקולד ומילקה - שוקולד החלב ללא תוספות -  היה אחד מהם.  על פי האתר הרשמי של מילקה, השם נגזר משילוב המילה חלב (Milch) וקקאו (Kakao) - המרכיבים העיקריים של השוקולד.
מיתוג

אריזות מוצרי המותג מילקה הן סגולות ומזוהות עם סמל הפרה הסגולה על רקע הרי האלפים. השוקולד הראשון של החברה נארז באריזה הסגולה שהפכה עם השנים למזוהה עם המותג מילקה. כדי להבטיח שהקישור המילולי של הצבע מוגן אף הוא, המילה Lila = צבע לילך בגרמנית נרשמה כחלק מהסימן הרשום של מילקה.
צ'רי אריזו GX

| --- | --- |

Chery Arrizo GX
 מאפיינים כלליים
 יצרן:  צ'רי (יצרנית רכב) (שם מלא: "Chery Automobile Co., Ltd")
 שנות ייצור:  2018 - הווה
 הרכבה:  הרפובליקה העממית של סין הרפובליקה העממית של סין
 מודל קודם:  Chery Arrizo 7 (אנ')
 מרכב:  Front-engine, front-wheel-drive layout (אנ')
 פלטפורמה:  Chery M1X
 אורך:  4,710 מ"מ
 רוחב:  1,825 מ"מ
 גובה:  1,490 מ"מ
 משקל:  1,365-1,328 ק"ג
 בסיס גלגלים:  2,670 מ"מ
 מפרט טכני
 מנוע:  4 צילינדרים, בטור, 16 שסתומים, 1,499 סמ"ק המפיק 116 כ"ס ב-4,000 סל"ד (מיוצר מספטמבר 2019, דגם מנוע "SQRE4G15C")  4 צילינדרים, בטור, 1,498 סמ"ק המפיק 147 כ"ס ב-5,500 סל"ד (מגדש טורבו, מיוצר מאוקטובר 2018, מנוע "שרי" מסוג "Chery ACTECO engine" (אנ')  4 צילינדרים, בטור, 1,498 סמ"ק המפיק 156 כ"ס ב-5,500 סל"ד (מגדש טורבו, מיוצר מאפריל 2019, מנוע "שרי" מסוג "Chery ACTECO engine" (אנ'), דגם מנוע "SQRE4T15C")
 הילוכים:  תמסורת ידנית - 5 מהירויות  תיבת הילוכים רציפה (CVT) -  אוטומטית עם אפשרות לתשע - פרמטרים של יחס במצב רציף
צ'רי אריזו GX (במנדרינית: 艾瑞泽GX, באנגלית: Chery Arrizo GX) היא מכונית משפחתית מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司), אשר מיוצרת משנת 2018 בסין.
ה-"צרי אריזו GX" היא מכונית סדאן קומפקטית (C-Segment) הממוקמת בטווח היצרן בין "Arrizo 5" הקומפקטית לבין "Arrizo 7" הבינונית.
"צ'רי אריזו GX"

הצגת המכונית התקיימה בתערוכת הרכב הבינלאומית של בייג'ינג 2018 באפריל 2018, בעוד המכירות בסין החלו באוקטובר 2018. "שרי אריזו GX" מיועדת ל-5 נוסעים בתצורה 4 דלתות סדאן.
דגם "צ'רי אריזו GX" פותח על בסיס הפלטפורמה של דגם "שרי אריזו 5" (אנ') המיוצר משנת 2016, וחולקת את אותה שלדה בסיסית והמרכב. המכונית מבוססת על שלדה מודולרית (פלטפורמת M1X). המרכב נעשה עם פלדה בעלת עמידות גבוהה של 1600 מגה-פיקסל באזור הקדמי ובתווך עמודי A ו- B, ועם פלדת דפורמציה מתוכנתת בשאר השלד.
מבחינה אסתטית, "צ'רי אריזו GX" מובדל מדגם ה-"אריזו 5" הקומפקטי במחיר הנמוך יותר על ידי הצגת השפה העיצובית המעודכנת עם הלוע המאופיין בסורג השחור הגדול בצורת X המשתרע בין האורות לפגושים התחתונים, הפנסים הקדמיים ופנסי הערפל הם גם LED. החלק האחורי של הדלת האחורית עם רצועת כרונוגרף שעוברת אופקית. הדלתות נותרו כמו בדגם ה-"ארזיו 5" אך מסגרות הכרום לאורך קשת החלונות הוחלפו.
מנועים: מנועי בנזין בפוזיציה קדמית, מנוע הנעה קדמית.
הבלמים הקדמיים הם דיסק מאוורר והאחוריים דיסק.
תאוצה בין 0–100 היא 8.6 שניות (מנוע 1.5 ליטר המפיק 147 כ"ס).
מחיר היחידה נע ביו 113,900-74,900 רנמינבי (שנת 2018, בסין).
"צ'רי אריזו GX" > פנים הרכב

תא הנהג חדש לחלוטין הן בשלד לוח המחוונים והן בתנאי שמבטל כמעט את כל הכפתורים שמשאירים רק את החיוני. הפקדים העיקריים הם חלק ממערכת האינפורמציה החדשה בגודל 7 אינץ' עם מסך מגע עם ניווט משולב, מצלמת וידאו 360 מעלות, קישוריות לאינטרנט 4G, לרדיו, בלוטות', Wi-Fi ,CarPlay ו- Android Auto. בקרות האקלים משולבות במסך מגע שני בגודל 8 אינץ' LCD. האבזור מעורבב עם שתי חוגות מעגליות עבור טכומטר ובאמצע מסך LCD בגודל 9 אינץ' שיכול לשחזר את הנווט או פונקציות אחרות של מערכת מולטימדיה כמו המצלמה האחורית.
"צ'רי אריזו GX" > בטיחות

כל הדגמים זמינים עם שש כריות אוויר, ABS ו- EBD (אנ'), בקרת יציבות ומשיכה כסטנדרט.
"צ'רי אריזו GX" > מתיחת פנים

בשנת 2021 עבר הדגם מתיחת פנים, וקרוי: "Arrizo 5 Plus".
הדגם הוצג בשנת 2021 בשתי גרסאות שונות, בשמות: "Xiao Ai" ו- "Ozawa". שתי הגרסאות השונות כוללות עיצובי פנים קדמיים שונים, בעוד ששתי הגרסאות בעלות אותו עיצוב בדיוק על הצד הצדדי, האחורי והפנים.